Ярославль өлкәсендә 52 яшьлек ир биш хатынны балта белән яралап, берсен үтергән

	Ярославль өлкәсенең Козьмодемьянск бистәсендә яшәүче ир-ат берничә хатын-кызга балта белән ташланган, берсе үлгән, зыян күрүчеләр бар, дип хәбәр итә "Интрфакс" өлкәнең Эчке эшләр идарәсе матбугат хезмәтенә сылтама белән.	 "Җомга кичендә 52 яшьлек ир-ат низаг вакытында дүрт хатынга балта белән ташланган, аннары кибеткә барган һәм анда сатып алучы хатын-кызга балта белән чапкан. Ул соңрак сырхауханәдә җан биргән. Тагын ике зыян күрүче авыр хәлдә", - дип белдергән агентлыкның әңгәмәдәше.

Полиция хезмәткәрләре шикләнелүчене тоткарлаган.

Россия Тикшерү комитетының Ярославль өлкәсе буенча Тикшерү идарәсе мәгълүматы буенча, ир-ат белән ике зыян күрүче арасында низаг туган, күршеләре моңа чик куярга омтылган.

"Шикләнелүче һәм 57 һәм 30 яшьлек хатын-кызлар арасында низаг чыкккан, аның барышында ир балта алып, тегеләренә кимендә бер тапкыр суккан. Күршеләренең тавышланганын ишетеп, 61 яшьлек һәм 37 яшьлек хатын-кызлар аны туктатырга омтылган. Шикләнелүче аларга да кимендә икешәр тапкыр сугып, кибеткә киткән һәм тагын бер хатын-кызга балта белән ташланган", - дип хәбәр итә ведомство.

РФ Җинаять кодексының 205нче маддәсе ("Үтерү") буенча эш ачылган. 
	Гөлшат ГАНИЕВА	
Татар-информ

	№ --- | 30.07.2016	


